tomron87/hebrew-wikipedia-sentences-corpus huggingface dataset:
הייעוץ החינוכי הוא שירות מקצועי הממוקם בתוך הארגון החינוכי ומיועד לשרת את הארגון לשם קידום התפקוד המיטבי והרווחה הנפשית של התלמידים וצוותי החינוך, תוך התאמה למציאות משתנה, במטרה לקדם באופן שיטתי את ההתפתחות הנפשית, החברתית, הלימודית והמקצועית של התלמידים והצוות.
המקצוע "ייעוץ חינוכי" יושם לראשונה בארצות הברית בתחילת המאה ה-20, כדי לענות על הצורך בהכוונת תלמידים שלמדו לקראת הכשרתם למקצועות תעסוקה.
המייסד הראשון היה פרנק פרסונס, הנחשב ל"אבי ההדרכה והייעוץ", בארצות הברית.
פרסונס החל בתהליכי הכוונה תעסוקתית כשמטרתו העיקרית הייתה סיוע לתלמידים בבחירת מקצוע.
במהלך השנים הפך המקצוע לרחב יריעה שמעוגן בתפיסה כוללת של תפקידי בית הספר במערכת החינוך ובחברה.
בהמשך הוקמו תוכניות לימוד אקדמיות ראשונות בייעוץ חינוכי, בשילוב גישות פסיכולוגיות ופדגוגיות, והחל לכלול ליווי רגשי וחברתי והתמקדות בצרכים הרגשיים של התלמידים.
הייעוץ החינוכי הוא חלק מן המערך המסייע הפועל בבתי ספר.
במשך השנים עבר הייעוץ החינוכי תהליכים שונים בהגדרת מהותו, והיא נמצאת בתהליך מתמיד של הבנייה והתפתחות, בתיאום עם השינויים המתחוללים בעידן פוסט-מודרני של ערכים משתנים בתחומי המשפחה, החברה והתרבות.
עם זאת, התפיסה הבסיסית של ייעוץ בבתי ספר כיום היא מניעתית, במטרה להפחית את העוצמה וההשפעה של קשיים התפתחותיים על התלמיד בעזרת זיהוי ואיתור מוקדם של גורמים, תהליכים ונסיבות היוצרים קושי של התלמיד, וחיזוק חוסנם הנפשי של תלמידים כאשר הקשיים הם מחויבי המציאות.
הייעוץ החינוכי בישראל הוא חלק משירות מערכת החינוך.
השירות המקצועי פרוס ברמת מטה, ברמת מחוז, ברמת יישוב וברמת מוסד חינוכי.
הייעוץ החינוכי הוא תחום השייך לשירות פסיכולוגי ייעוצי- שפ"י המעניק שירותים רגשיים וטיפוליים לתלמידים וכן תמיכה בצוותי חינוך ובהורים במוסדות החינוך.
שירותי הייעוץ החינוכי ניתנים לבני הגילים 3–18 בחינוך הרגיל ולבני הגילים 3–21 בחינוך המיוחד.
ההגדרה הרשמית של משרד החינוך לאיש מקצוע הממלא את התפקיד היא "מורה יועץ".
תנאי העסקה וכפיפותו המקצועית הם בהתאם להגדרת השירות הפסיכולוגי הייעוצי (שפ"י) ומעוגנים בחוזר מנכ"ל.
הייעוץ החינוכי בבתי הספר הוא חלק מהצוות החינוכי.
יועצי החינוך הם עובדי הוראה, ולפחות שליש ממשרתם היא הוראה רגילה בכיתה.
משרת הייעוץ אינה מבוססת על תקנים אלא על פי שעות.
בישראל מייצגים היועצים החינוכיים את תחום בריאות הנפש, ואמונים על תהליכי התפתחות של הפרט והארגון.
היועצים מעמידים את יכולתם המקצועית לרשות הנהלת בית-הספר והצוות החינוכי, לשם חתירה מתמדת משותפת להשגת המטרות החינוכיות הבאות:
לסייע לצוות החינוכי בבית-הספר לקדם סביבה חברתית-לימודית מיטבית, המקדמת צמיחה רגשית – תוך אישית ובין אישית, המעניקה תחושת ביטחון, שייכות ומסוגלות ומפתחת אוטונומיה בקרב תלמידים, מורים והורים.
לפתח מודעות של המערכת החינוכית לצורכי הפרט, תוך רגישות והתייחסות אל השונות באוכלוסיית התלמידים והמורים, באמצעות יצירת תנאים המאפשרים ביטוי ייחודי.
לפתח תהליך ייעוצי שבו יגיע הפרט להכרת עצמו והכרת יכולותיו, נטיותיו ושאיפותיו מתוך שליטה וניווט עצמי.
לפתח כישורים חיוניים, אשר יעניקו כלים ויכולת התמודדות פעילה עם מצבי חיים מגוונים מעולמו של התלמיד לקראת צמיחה אישית ואורח חיים משמעותי בעתיד ("כישורי חיים" ו"אינטליגנציה רגשית").
לפתח כישורי חוסן (resiliency) של הפרט והמערכת, להתמודדות עם תהליכים התפתחותיים ומשברים בלתי צפויים, וכן עם מצבי לחץ ומשבר המהווים חלק ממהלך החיים: לסייע בפיתוח התלמיד כלומד עצמאי הלוקח אחריות על למידתו, תוך הגברת מודעות בצוות ההוראה לתהליכי הלמידה שלו ושל תלמידיו.
לפתח מודעות, רגישות, אמפתיה ואחריות לזולת, תוך הדגשת ערך התרומה והנתינה.
לסייע בפיתוח קשר של מעורבות ושיתוף פעולה בין ההורים ובית-הספר, כיסוד לקיום אקלים מיטבי.
הייעוץ החינוכי בבתי ספר מתמקד בארבעה תחומים מרכזיים:
הובלה והנחיה של תוכניות התפתחותיות ומניעתיות גן-י"ב (כישורי חיים).
קידום אקלים מיטבי: מדידה, התערבות והערכה.
התערבות במשבר ובתהליכי סיכון של פרט וארגון.
בנוסף נדרש יועץ חינוכי למלא תפקידים רבים בתחומי פעילות מגוונים: עבודה עם תלמידים, מורים, הורים, הדרכה במעברים, סיוע לתלמידים עם צרכים מיוחדים, הפעלת תוכניות התערבות וייעוץ למערכת .
מערך הייעוץ החינוכי בבתי הספר כפוף מקצועית לדרישות הפרופסיה, ליועץ הבכיר (המפקח על היועצים במחוז) ולאגף שפ"י.
מבחינה פדגוגית-מינהלית מערך הייעוץ כפוף להנהלת בית הספר.
תפקידם העיקרי של יועצי החינוך הם: פיתוח צוות בית-ספרי; פיתוח תוכניות התפתחות, התערבות ומניעה והטמעתן; ייעוץ לתלמיד כפרט ובתוך קבוצה, לצוות החינוך ולהנהלה.
כשבמהלך השנים נוספו להן תפקידים, נוספים: זיהוי ואיתור ילדים ובני נוער הנתונים במצוקה ובסיכון; ליווי והדרכה בנושאי אקלים בית-ספרי מיטבי ומניעת אלימות; בניית תוכנית כישורי חיים ויישומה; קידום תהליכי למידה חברתית-רגשית.
צוות רב-מקצועי: בשנת 2002 התקבל תיקון לחוק חינוך מיוחד, התשמ"ח–1988, להלן: חוק חינוך מיוחד, ובו נקבע כי בכל בית ספר תוקם ועדת שילוב לילדים עם צרכים מיוחדים, שאחד מחבריה יהיה יועץ חינוכי או פסיכולוג חינוכי.
בשנת 2018 התקבל תיקון נוסף לחוק זה ובו שונה השם של ועדות השילוב לצוותים רב-מקצועיים.
הרכב הצוות השתנה אף הוא, אך תפקיד היועץ החינוכי נותר כשהיה.
אקלים בית ספרי: היועץ החינוכי יהיה חלק מצוות הניהול של בית הספר לצורך הובלת התהליך של בניית אקלים בטוח.
תוכנית כישורי חיים: תוכנית זו נועדה להכין את התלמידים להתמודדות עם אתגרי החיים ומצבי חיים שגרתיים ובמצבי לחץ, סיכון וחירום בהווה ובעתיד.
למידה חברתית רגשית- SEL, תוכנית ללמידה חברתית- רגשית המשמשת תהליך חינוכי התפתחותי ללקידום עמדות, ידע ומיומנויות חברתיות ורגשיות.
משרד החינוך מפעיל מאז שנת 2001, מערך של ייעוץ חינוכי לגני הילדים בישראל בדומה לנעשה בארצות הברית ובמדינות אחרות.
מבנה הפעולה של הייעוץ החינוכי בגני הילדים שונה מזה שבבתי הספר, ומותאם לצרכים העולים בגילאים אלו, כשעיקרו לפתח, להקנות ולהטמיע בסוכני החיברות המרכזיים עמדות, ידע, כישורים ואסטרטגיות, התורמים לקידום רווחה נפשית בקרב ילדי הגן.
הייעוץ החינוכי רואה את העשייה החינוכית בגן בהקשר של תהליכים מערכתיים, של גורמים חינוכיים הפועלים בו ושל יחסי הכוחות שביניהם.
מטרת הייעוץ החינוכי בגן היא פיתוח אקלים מיטבי וגיבוש סביבה מוגנת ומאפשרת המזמנת התנסויות בהיבטים חברתיים, רגשיים ואינטלקטואליים.
מטרה נוספת היא ההתמודדות במצבי לחץ.
היועץ מכשיר ומאמן את הגננת וצוותה להתמודד עם מצבי חירום ומשבר בגן הילדים, לזהות איתותי מצוקה של ילדים, ולהסתייע בגורמים מקצועיים לצורך התערבויות מתאימות.
בנוסף, עוסק הייעוץ בתחום התקשורת שבין הורי הילדים וצוות הגן.
קיומו של ייעוץ לגיל הרך באופן פורמלי נמצא עדיין בראשית דרכו: היקפו של השירות עדיין מצומצם, ומתועדף על פי קריטריונים מוגדרים, משרותיהן של היועצות מסתכמות במספר שעות בודדות ומבנה העסקתן של היועצות במערכת החינוך גובש בהסדרים מאולצים.
שירותי הייעוץ החינוכי לא ניתנים במוסדות הפטור ובמוסדות חינוך תרבותיים ייחודיים.
במוסדות חינוך אלו אין תקנים ליועץ חינוכי או פסיכולוג, ואין מנגנון מסודר לאיתור ילדים בסיכון ולטיפול.
מספר היועצים בחינוך החרדי נמוך משמעותית ממספרן בשאר מערכת החינוך.
על פי נתונים ממחקר שנערך ב-2018 מועסקים בו רק 10% מכלל היועצים החינוכיים במערכת, אף על פי שהחינוך החרדי הוא כ-20% ממערכת החינוך.
סקר אחר הראה כי רק במחצית מבתי הספר היסודיים החרדיים ישנו יועץ חינוכי או פסיכולוג.
ההגדרה הרשמית של משרד החינוך לאשת המקצוע הממלאת תפקיד יועצת חינוכית היא "מורה יועץ".
תנאי העסקתה וכפיפותה המקצועית הם בהתאם להגדרת השירות הפסיכולוגי הייעוצי (שפ"י) ומעוגנים בחוזר מנכ"ל.
תפקיד היועצות החינוכיות, למעט בגני הילדים, אינו מעוגן ואינו מוסדר בחקיקה ראשית או בתקנות.
התפקיד מוזכר בכמה חוזרי מנכ"ל משרד החינוך − אשר רובם פורסמו לפני 20–40 שנה − ומוסדר בהם במידה מסוימת.
בחוזר מנכ"ל משרד החינוך משנת 2002 נוסחו דרישות סף לקבלת רישיון קבוע בייעוץ החינוכי: תואר שני בייעוץ חינוכי, תעודת הוראה וניסיון של שנתיים עם המלצות מהפיקוח על היועצים.
לסטודנט שנה ב' לתואר שני בייעוץ חינוכי במוסד מוכר עם תעודת הוראה, המועסק כיועץ בפיקוח שפ"י יש אפשרות לקבלת רישיון זמני לעסוק בתחום התקף לשלוש שנים בלבד.
במהלך השנים נערכו כמה דיונים בוועדת החינוך בכנסת הנוגעים לענייני יועצים חינוכים, בין היתר נדונה התקינה של הייעוץ בכל שלבי החינוך, אך לא התקבלה החלטה כשלהי.
דו"חות מבקר המדינה מציינים כי עומס העבודה המוטל על היועצות החינוכיות לא בא לידי ביטוי בתוספת של שעות ייעוץ, ובגני הילדים אין הלימה בין מספר הגנים לבין מספר שעות הייעוץ באותו המחוז.
חזון הייעוץ החינוכי של אגודת היועצים האמריקאית
על פי חזונה של אגודת היועצים האמריקאית, מודל העבודה הייעוצית מציע ארבעה תחומי פעילות:
ייעוץ -Counseling, שמבוסס על יחסים בין-אישיים מקצועיים בין יועץ לנועץ;
היוועצות- Consultation, שמבוססת על שיתוף בידע מקצועי עם גורמי מקצוע אחרים (פסיכולוגים, הורים, מורים, מנהל):
תיאום -Coordination ,המופעל בידי היועץ כדי לתאם בין שירותים בקהילה לצרכים מאותרים בקרב תלמידים, מורים והורים;
ניהול תוכניות התערבות - Program Managing –הפעלה של תוכניות התפתחותיות ומניעתיות באמצעות הכשרת צוותים חינוכיים ויישומן בקרב התלמידים, בליווי מערך בקרה והערכה.
מצופה מאנשי הייעוץ להפגין מנהיגות, לנהוג בגישה פרו-אקטיבית, לקדם הישגים לימודיים, להביא לידי צדק חברתי ולפעול למען שינוי נורמות ומבנים חברתיים שיקדמו מיטביות לכלל סביבת בית הספר.
ייצוג ידע הוא הדרך שבה מידע מאוחסן ומעובד.
ידע יכול להיות מיוצג בדרכים מגוונות ושונות, כאשר כל דרך מבליטה היבט אחר בידע, בקשרים בין רכיביו ובדרך שבה בני האדם תופסים את הידע.
מידע יכול להיות מיוצג בדרכים שונות, על ידי יצור חי או מכשיר מלאכותי.
יש להבדיל בין ייצוג מידע, אשר מתייחס למונח האנגלי "Representation" לבין הצגת מידע "Presentation", אשר מתייחס לפעולה של הצגת נושא מסוים על ידי מציג לקהל צופים.
ניתן לייצג ידע בדרכים מגוונות ושונות, כאשר כל דרך מבליטה היבט אחר בידע, בקשרים בין הרכיבים ובדרך שבה תופסים את הידע.
התפיסה שלנו על הידע תקבע את הייצוג שלו, לדוגמה:
ידע סטטיסטי - ייתכן שיוצג בגרף או דיאגרמה
פרט אחד מסוים מתוך מערכת גדולה - ייתכן שנעדיף להציג אותו במפת מושגים/מפת חשיבה
טקסט אישי - ייתכן שנעדיף להביע באופן אומנותי או מופשט שיביע את היכולת לפרש אישית את הדברים
הצגת ידע בדרכים מגוונות, יכולה לשמש כאמצעי של מידת ההבנה בקרב תלמידים בתחום או בנושא שנלמד.
בנוסף, שימוש בהצגה מגוונת של מידע וידע ככלי הערכה, מאפשר בחינת האופן שבו כל תלמיד/ה בחר/ה לייצג את מה שלמד/ה ומעיד על הבנה טובה של הידע, ואת הפערים שעל התלמיד/ה להשלים במידת הצורך.
ייצוג ידע חזותי / ויזואלי
הבניית ידע על ידי בניית ייצוגים ויזואליים (תרשים, מפה, ציר זמן, קומיקס וכדומה), תורמת להעמקת הלמידה,
בתהליך של בניית ייצוגים ויזואליים מתקיים:
בחירת פרטי הידע - לדוגמה: אחוז הקרקע המשמש לחקלאות במדינה, מידע בנוגע ליום ההולדת שלי, שושלת המשפחה שלי בשלושת הדורות האחרונים, ידע אודות סיבוב כדור הארץ.
בחירת סוג הייצוג המתאים לסוג הידע - לדוגמה: יחס בין השלם לחלקיו מתאים לייצג באמצעות תרשים עוגה, אווירה ביום מסוים באמצעות תצלום, מבנה היררכי באמצעות מפת מושגים ועוד.
ייצוג מדיה דיגיטלית חזותית / ויזואלי בסביבה מקוונת
ייצוג של ידע או רעיון בכלים דיגיטליים דורש מיומנות של אוריינות דיגיטלית, ואוריינות חזותית.
אוריינות המדיה הדיגיטלית היא מכלול של ידע, מיומנויות ותהליכי חשיבה הנדרשים על מנת ליצור ולהפיץ מסרים תקשורתיים שונים כמו סרטונים, תמונות, גרפים ועוד, הפועלים באופן אינטראקטיבי ובעלי משמעות קולקטיבית בהקשרים לימודיים, חברתיים ותרבותיים.
(כלים דיגיטליים לדוגמה המשמשים לייצוג של ידע: jamboard, drawio, invision)
ייצוג ידע בקרב יצורים חיים
בעלי חיים רבים, ובהם האדם מסוגלים לייצג ידע בדרכים שונות.
קיימות מספר דיסציפלינות אשר חוקרות נושא זה מנקודות מבט שונות.
חלקן מתייחסות לכל בעלי החיים וחלקן מתמקדות באדם בלבד.
הנוירולוגיה חוקרת את אופן ייצוג הידע על פי מבנה המוח של האדם ובעלי חיים אחרים.
היא חוקרת נושאים כמו ההשפעות המבניות של קידוד הזיכרון והתגבשות זיכרון, תפקידן של האונות השונות ועוד.
למשל: המערכות של קליפת המוח הקדם-מצחית יכולות לייצג מידע גם בהיעדר גירוי חיצוני המספק נתונים של מלמטה למעלה, אך תהליך השברירי הזה מתאפשר רק בסביבה כימית מדויקת מאוד, שבה מסלולי העוררות מתאמים את מצב התודעה הפנימי עם האירועים שהאדם חווה בסביבה החיצונית.
בהקשר זה, ישנם מספר מוליכים עצביים, המעורבות בתפקודים קוגניטיביים גבוהים, כמו תהליכי עיבוד מידע מלמעלה-למטעה של מתן עדיפות למידע רלוונטי על פני מידע לא רלוונטי: דופמין (DA), סרוטונין (5-HT), נוראדרנלין (NA או NE) ואצטילכולין (ACh).
בתחום הפסיכולוגיה הקוגניטיבית, ייצוג מידע מתייחס לתפיסה האנושית, כלומר, לדרך בה אנשים מאחסנים מידע בזיכרון ומעבדים אותו לצורך הפקת משמעות.
יכולת ייצוג הידע משתנה ומשתכללת לאורך ההתפתחות הקוגניטיבית.
ארגון הידע האישי של אדם מסוים מבוסס על צרכיו ומטרותיו של המארגן ולכן הוא יכול לחרוג מדפוסי המקצועות והדיסציפלינות המקובלים בחברה.
למעשה, השלב הראשון עבור שליטה קוגניטיבית מוצלחת במסגרת התפקודים הניהוליים של האדם, הוא הייצוג של גירויים רלוונטיים מהסביבה.
ייצוג ידע מאפשר דרך להבעה עצמית ולביטוי אישי.
הבחירה לייצג ידע באופן מסוים, מבטאת דרך ראייה ותפיסה של בני האדם את העולם, ומבטאת את האופן שבו הם יוצרים קשרים בין חלקי הידע השונים, ועשויה לשקף כיצד ובאיזו מידה יש להם את היכולת להציע דרכים מרובות וחדשניות לתיאור בעיות ולפתרונן.
בתחום החינוך, נושא זה מתקשר להיבטים הדידקטיים של הוראה ולמידה.
הידע האנושי מיוצג על ידי השפה הדבורה והכתובה, כך שהאדם המקשיב והקורא מתוודע לידע המוצג באופן שפתי ברצף ליניארי מהמילה הראשונה ועד למילה האחרונה.
דרך ייצוג זו של הידע האנושי השפיעה על התפיסה הליניארית של תוכניות הלימודים, אשר מציגות את הידע באופן היררכי וליניארי בעל מטרות המוגדרות מראש.
עם זאת, הייצוג השפתי אינו יכול לתת ביטוי לכלל הידע האנושי, משום שהוא בעל מבנה דינמי, מורכב ומסועף.
כאמור, מידע יכול להיות מיוצג גם על ידי מכשיר מלאכותי.
בתחום האינטליגנציה המלאכותית, המטרה העיקרית היא ליצור שיטה שתאפשר לאצור את המידע האנושי בצורה שבה תוכנית מחשב תוכל לגשת אליו ולעבד אותו.
הצגת הידע בדרכים מגוונות על ידי התלמידים, מהווה כאמצעי עבור המורה להעריך את מידת ההבנה שהם רכשו בתחום או בנושא הנלמד.
שימוש בהצגה מגוונת של מידע וידע ככלי הערכה (לדוגמה מידול), מאפשר למורה לבחון האם האופן שבו כל תלמיד/ה בחר/ה לייצג את מה שלמד/ה מעיד על הבנה טובה של הידע, ומהם את הפערים שיש לתלמיד/ה להשלים במידת הצורך.
ניתן לייצג מידע בדרכים שונות: למשל, מפת חשיבה היא כלי לתעוד וארגון תהליכי חשיבה בצורה גרפית.
אחד הכלים הנוספים בהם ניתן לייצג מידע הוא מידול - מודל (דגם בעברית) מסייע לייצג חוקי פעולה של מערכת אחרת, הוא מאפשר להציג עצמים, אירועים או רעיונות מורכבים ומופשטים בדרך פשוטה יותר או מוחשית.
הוא תופס חלק מרכזי בהוראת המדעים באמצעות הצגת עצמים, אירועים או רעיונות מורכבים ומופשטים בדרך פשוטה יותר או מוחשית.
מכאן, מידול מאפשר ייצוג מופשט וזמין של רעיון, חפץ, התחדשות, תהליך, אירוע או מערכת., כמו כן מידול מאפשר הצגה פשוטה של תופעה על היבט מסוים שלה, המסייעת לראות באופן פשוט, מוקטן או מוגדל תופעות שלא ניתן לצפות בהן באופן ישיר.
על פי מחקרים מי שעוסק ביצירת מודלים, עוסק בעיבוד עמוק יותר של חומר (למשל בתחום המדעי).
בתחום המדעי מודלים משמשים את אנשי המדע בעריכת מחקרים, לעלות השערות ובחינה שלהן, ניבוי תופעות, עריכה של חישובים, פתרון בעיות ועוד
יִיצור הוא תהליך של הפקת מוצר.
תהליך זה הוא חלק חשוב בכלכלה.
איכות הייצור תלויה במספר גורמים כמו איכות האנשים העוסקים בייצור, איכות חומרי הגלם, איכות אמצעי הייצור (מכונות, מחשוב וכדומה).
הכמות של הייצור תלויה בשיווי המשקל של השוק.
כלומר, היצע לעומת ביקוש וכן בתועלת השולית לעומת העלות השולית.
ייצור המוני הוא ייצור של מוצרים תעשייתיים בשיטות מתקדמות, כגון פסי ייצור, המאפשרות ייצור בכמויות גדולות, בדרך כלל במחירים נמוכים משמעותית מייצור ידני.
הייצור ההמוני של מכוניות הפך לנפוץ על ידי הנרי פורד בתחילת המאה ה-20, ובמיוחד בפס הייצור של מכונית הפורד מודל T.
ייצור רזה (Lean Manufacturing) היא פילוסופיה ניהולית, המתרכזת בהקטנת הבזבוז בתהליכי ייצור.
השיטה מתמקדת ביצירת רצפת ייצור טובה יותר, באמצעות עקרון טויוטה "יש לכבד את האנושיות".
צמצום הבזבוז במפעל גורם להגדלת האיכות, הקטנת זמן הייצור והקטנת ההוצאות.
כלי העבודה של הייצור הרזה כוללים ניתוח מתמיד של תהליכים, ייצור במשיכה ומניעת טעויות.
את המילה ייצור ואת השם והפועל הנגזרים ממנו – מייצר ולייצר – חידש הלשונאי והבלשן יצחק אבינרי ב"הארץ" בכ"ב בשבט תרפ"ז – 25 בינואר 1927.
ייעוץ פילוסופי (הנקרא גם פראקטיקה פילוסופית) הוא ייעוץ הניתן ליחידים או לארגונים, הנשען על שיטות או רעיונות פילוסופיים.
היועץ מלווה את האדם (או קבוצה, ארגון וכדומה) בהתלבטויות מגוונות, במטרה לעזור לו לרכוש מיומנות בהתמודדות עם החיים או אתגרים שונים.
הייעוץ מתבסס על שיחה הדדית, שווה ופתוחה בין פילוסוף לאדם (או חברה) המחפש הבנה או פתרון לשאלות.
הפילוסוף, היועץ מאפשר לפונה לעבור תהליך פילוסופי מחשבתי ובכך הפונה יכול להפוך להוגה בעצמו ולהגיע לתשובות פילוסופיות בכוחות עצמו.
יש הרואים בייעוץ הפילוסופי ענף של תחום רחב יותר, פילוסופיה מעשית.
תחום זה איננו חדש, עדויות על קיומם של יועצים פילוסופים ניתן למצוא משחר ההיסטוריה.
אפלטון יעץ לדיוניסיוס השני מסירקוז, דקארט יעץ למלכה כריסטינה משוודיה, וג'ון לוק היה יועץ במשק ביתו של הרוזן הראשון משפטסבורי.
פילוסופים נוספים יעצו לבתי מלוכה, לפוליטיקאים, לאנשי כמורה ולאחרים אשר ביקשו את שירותיהם.
משנות השמונים של המאה העשרים התפתחו גישות שונות של 'פילוסופיה יישומית' המכוונות לשימוש פרקטי בפילוסופיה אשר סותרות את התדמית המתודית שלה (שהיא רחוקה מהמציאות היום יומית, לכאורה).
תחילת הייעוץ הפילוסופי בן זמננו מיוחסת לפילוסוף הגרמני-הולנדי גרד ב.
אשנבאך אשר הגה את רעיון הפילוסוף כ"מוסד" פרטי, כאדם העובד בצורה עצמאית מחוץ למגדל השן של האוניברסיטה.
אשנבאך החל לקבל ב-1981 אנשים להתייעצויות פרטיות על בעיות החיים.
אף כי יש פסיכיאטרים ופסיכולוגים הנעזרים בפילוסופיה בטיפול שהם נותנים לאנשים, מטרת השיטה של אשנבך היא ליצור "מרחב פנוי", שבו אנשים נעזרים בפילוסופיה כדי לפתח את מחשבותיהם על נושאים הנוגעים לחייהם.
ב-1982 ייסד אשנבך את החברה הגרמנית לייעוץ פילוסופי, ופרסם את הספרים הראשונים שלו על הנושא ב-1984 וב-1985.
בהשראתו, הקימו מספר פילוסופים הולנדיים ובהם א.
הוכנדייק, קבוצת עבודה אשר פיתחה את רעיונותיו של אשנבאך והפיצה את תחום הייעוץ הפילוסופי ברחבי העולם.
ייעוץ פילוסופי בכלל, וגישה כמו זו הנזכרת בפרט, אינם רפואיים במטרתם או במהותם.
כמו כן, גישות כאלה בדרך כלל אינן מכילות ידע מדעי רלוונטי, הנמצא אצל אנשי מקצוע מתחום בריאות הנפש שאומנו בו.
יש שטוענים כי ייעוץ פילוסופי אינו אלא קבלת ידע פילוסופי שעשוי לסייע בהתמודדות עם תהיות פילוסופיות, ומצבי חיים מאתגרים קמעה, אך וודאי אינו מהווה טיפול בבעיות קיימות וזו אף פעם לא מטרתו.
מאידך, יש שטוענים כי הייעוץ יכול לסייע גם בבעיות יומיומיות וקטנות.
למרות שאינטראקציה כזו שונה בעליל מזו הפסיכולוגית, או רפואית ומטרותיה שונות בתכלית, יש שמצאו בו דמיון לפגישה עם איש דת או הילר.
כיום ישנם מוסדות שונים בעולם ואף בישראל, אשר מתיימרים לפתח עוד יותר, את היישום הפילוסופי לפיתוח יכולת ההתמודדות הכללית.
בישראל פועלים מספר יועצים פילוסופיים.
הראשונה בארץ הייתה דר' שלומית שוסטר אשר ב-1989 פתחה את המכון הפילוסופי הראשון לייעוץ ולהתמודדות עם קשיים, מכון "סופון".
לאחריה רן להב ובעקבותיהם יועצים נוספים.
ככלל, ייעוץ פילוסופי ניתן על ידי פילוסופים (ישנן הגדרות שונות למונח פילוסוף).
יצוין כי ההסמכה לפילוסופיה (קבלת ידע פילוסופי עדכני, אשר יוכל אחר כך לשמש לייעוץ) בדרך-כלל נעשית באקדמיה, במסגרת חוגים לפילוסופיה.
ייתכן שייעוץ פילוסופי בנושא ספציפי מאוד יינתן על ידי אדם שלא שאין לו רקע אקדמי, אך יש לו ידע שנרכש במסגרת לא אקדמית בנושא הפילוסופי בו הוא עוסק; דוגמה לכך היא אנשי דת מסוימים, הנותנים, לפחות במידת-מה, ייעוץ פילוסופי.
עם זאת, ההבדל בין איש דת מייעץ לבין פילוסוף מייעץ הוא שדת היא, לעיתים, מניפסט ספציפי של הפוטנציאל הפילוסופי האנושי, והפילוסופיה, כתחום, היא נרחבת יותר מדת ספציפית, ולא מוגבלת לאידאולוגיה, וככלל, גם לא לדוגמה.
בישראל מקובל כי יועצים פילוסופיים יהיו בעלי תואר שני, לפחות, בפילוסופיה.
ישנה מחלוקת עולמית גדולה בשאלת הענקת "רישיון" או הכרה ממסדית, ליועצים פילוסופיים.
התומכים בכך רואים בהענקת רישיון לייעוץ דרך להכרה בתוך המימסד הרפואי והביטוחי ואילו המתנגדים טוענים כי בכך תיחסם הדרך לחשיבה חופשית ומקורית שהיא בסיס הפילוסופיה עצמה.
ייעוץ פסיכולוגי פירושו אבחון, מתן ייעוץ תפקודי-התנהגותי ותמיכה פסיכולוגית בכלל, וטיפול נפשי, על פי ידע וכלים פסיכולוגיים שככלל הם מבוססים מדעית ו\או קונבנציונליים בפסיכולוגיה, כאשר הייעוץ הפסיכולוגי ניתן תמיד על ידי פסיכולוג שהוא המוכשר לתת אותו.
הענקת טכניקות לארגון זמן וכלכלה בדרכים שונות המותאמות למטופל, טיפול בלקויות למידה והענקת טכניקות יעילות להתמודדות עימן, וכן, טיפול פסיכולוגי במחלות פסיכיאטריות שונות, לעיתים כחלק מטיפול תרופתי, כגון הפרעה טורדנית-כפייתית, הפרעה דלוזיונלית (הפרעת הרהורי-שווא), סכיזופרניה, טיפול בגישה מדעית להפרעות אישיות, ביצוע היפנוזה, ועוד.
פסיכולוגים לרוב גם מעניקים טיפול פסיכואנליטי, אם כי לא בהכרח בגישה פרוידיאנית, אלא בגישות פסיכודינאמיות מודרניות יותר (כמו זו האדלריאנית), אשר נחלו הצלחה מרובה יותר מהגישות הקלאסיות ושהן הרבה יותר ממוקדות לבעיות ספציפיות, והטיפול בהן אורך פחות זמן (שבועות עד חודשים לעומת שנים בטיפולים הקלאסיים).
בין ייעוץ פסיכולוגי לייעוץ פסיכיאטרי
ייעוץ פסיכיאטרי הוא ייעוץ טיפולי-נפשי שאינו בהכרח מעמיק כמו ייעוץ פסיכולוגי, ונוגע גם לטיפול בתרופות פסיכיאטריות.
פסיכולוג עלול להפנות את מטופלו או לקוחו לפסיכיאטר, בין אם לסייע לטיפול הקיים בתרופות, ובין אם להמשך טיפול תרופתי בלבד.
ההבדל בין ייעוץ פסיכולוגי לפסיכותרפיה באופן כללי
פסיכותרפיה היא מונח כללי המתאר טיפול "נפשי".
לא כל התרפיות הנוגעות לנפש הן פסיכולוגיות-מדעיות.
טיפול פסיכולוגי ניתן אך ורק על ידי פסיכולוג ומתן ייעוץ פסיכולוגי על ידי מי שאינו פסיכולוג יכול להיות מטעה ומסוכן והוא עבירה על החוק.
החוק בישראל קובע: "לא יעסוק אדם בפסיכולוגיה אלא אם הוא פסיכולוג".
אבחון פסיכולוגי מבוצע על ידי פסיכולוג קליני מומחה והוא אורך לרוב כ-2–3 פגישות.
פסיכולוג המעניק ייעוץ אונליין, חייב להיות גם מטפל מוסמך ובעל רישיון לעסוק בטיפול במדינה בה הוא עובד וכן בעל ניסיון וידע בניווט תהליך טיפולי אונליין.
קוד האתיקה המקצועית של הפסיכולוגים במדינת ישראל עוסק, בין השאר, באמצעים לאבטחת פרטיות בייעוץ אונליין, אופן הפסקת טיפול והתערבות מרחוק בקטינים.
בתום האבחון ייתן הפסיכולוג אבחנה ביחס למצבו הנפשי של הנבדק.
ניתן להיוועץ בפסיכולוגים פרטיים או ממשלתיים.
קיימים בתי חולים לבריאות הנפש בהם ניתן לקבל ייעוץ או אשפוז.
לשם הבאת אדם מסוים למקום שכזה נדרש אישור הורים, זאת במידה והוגדר כמוגבל נפשית, אחרת הדבר נחשב לחטיפה, והעונש בהתאם.
במידה ולא הוגדר כמוגבל נפשית, אין טעם לקחת מישהו למקום שכזה, והדבר נחשב לטעות.
קיימת גם אפשרות להיוועץ בפסיכולוגים או פסיכיאטרים מטעם קופות החולים, שם הייעוץ ניתן בחינם או בעלות מוזלת לפגישה.
קיימים גם קבוצות וקבוצות תמיכה לבעלי בעיות חברתיות, ומשפחות של בעלי מוגבלויות, נפגעי נפש ומוגבלים נפשית.
משרד הרווחה מעמיד ארגונים ומסגרות לנוער במצוקה, בסיוע עובדים סוציאליים, פסיכולוגים ופסיכיאטרים.
בנוסף לבעלי בעיות אכילה, אלכוהול וסמים.
מפעיל מעונות יום, משפחות אומנה, מועדוניות ומסגרות אחרות בקהילה.
כמו כן, קיימים מגוון של עמותות וארגונים הפועלים בהתנדבות ומטרתם לסייע לצעירים במצוקה.
למשל עמותת ער"ן המעניקה עזרה ראשונה נפשית לזקוקים לה.
העמותה מפעילה רשת של מתנדבים שעברה קורס ייעודי והם מאיישים משמרות של טלפון ושל צ'ט וירטואלי המאפשרים פניות אנונימיות.
נוצרים, דרוזים, מוסלמים, דתיים וחרדים בצה"ל
בצה"ל קיימים ארגונים ומקצועות שתפקידם לסייע לצעירים ממשפחות בהם פחות מקובל להתגייס לצה"ל ושמשפחותיהם מתנגדות לגיוסם ולבישת המדים.
עיקרי מחזיקי התפקידים הם מש"קיות ת"ש וחינוך.
בנוסף קיימים יחידות ייעודיות לחרדים ודתיים כדוגמת (הנח"ל החרדי) וכדומה.
לעיתים קיימת התנגדות מצד ההורים והסביבה לקיום אורח חיים הומוסקסואלי, ואף מקרים של הטרדות מיניות ומחלות מין בקרב הקהילה.
קיימים ארגונים התומכים והמסייעים לנוער ומבוגרים במצבים שכאלו ובשיקומם הנפשי והמקצועי.
קיימים בישראל ארגונים המסייעים טלפונית לנפגעות תקיפה מינית, שחוו אונס או פגיעה מינית באמצעים כללים או סם אונס.
בנוסף קיימים מוסדות ומקלטים לנפגעות תקיפה מינית.
על-מנת להגיש תלונה מובהקת ועליה לתביעה כהוכחה לתקיפה מינית יש להגיע לתחנת המשטרה ישר לאחר האירוע לאספת דגימת הזרע להוכחת מקרה התקיפה והתוקף.
במקרה של שימוש בקונדום, קיימים אמצעי מעקב של הקלטה והאזנות, ניתן להיעזר ביחידת הסיגינט של המשטרה.
קיימים מוסדות ומקלטים לנשים מוכות ומשפחותיהן, במימון ממשלתי ופרטי.
לצורך הוכחת הפגיעה ופתיחת תיק במשטרה כולל הנפקת צו הסגרה וצו הרחקה יש לגשת עם שני עדים.
ייפ קאי מאן (1 באוקטובר 1893 - 2 בדצמבר 1972), מאוית גם יפ מאן, היה אמן אמנויות לחימה סיני.
חלק מתלמידיו הפכו מאוחר יותר למורים לאמנויות לחימה, בהם כוכב הקולנוע ואמן אמנויות הלחימה, ברוס לי.
ייפ נולד לייפ הוי-דור ונג שואי, והיה השלישי מארבעה ילדים.
הוא גדל במשפחה אמידה בפושאן, גואנגדונג, וקיבל חינוך סיני מסורתי.
אחיו הבכור היה ייפ קאי-גאק, אחותו הבכורה הייתה ייפ וואן-מאי ואחותו הצעירה ייפ וואן-אום.
ייפ התחיל ללמוד וינג צ'ון מצ'אן וואה-שון כשהיה בן 13. בזמנו שצ'אן היה כבר בן 70, והיה תלמידו האחרון של צ'אן.
בשל גילו של מורו, ייפ למד את רוב הכישורים והטכניקה מהתלמיד השני בוותיקותו של צ'אן: נג כאונג-סוק.
צ'אן נפטר שלוש שנים לאחר תחילת אימוניו של ייפ ואחת מבקשותיו לפני מותו הייתה שנג ימשיך לאמן את ייפ.
בגיל 15, ייפ עבר להונג קונג בעזרת קרוב משפחה, לאונג פוט-טינג.
שנה מאוחר יותר, הצטרף ללימודים בבית ספר תיכון St.
Stephen's College עבור משפחות עשירות וזרים המתגוררים בהונג קונג.
Stephen's College ייפ ראה שוטר זר מכה אישה והחליט להתערב.
השוטר ניסה לתקוף את ייפ, אבל ייפ הכה אותו וברח לבית ספר עם חבר לכתה.
החבר לכתה של ייפ סיפר מאוחר יותר את הסיפור לשכן שגר איתו באותו בניין.
השכן נפגש עם ייפ כדי לשאול אותו באיזה אמנות לחימה הוא מתאמן.
האיש אמר לייפ שצורת הלחימה שלו "לא מלהיבה".
האיש אתגר את הוינג צ'ון של ייפ נגד הצ'אי סאו (שיטת אימון המצריכה שליטה בהתקפה ובהגנה) של האיש, שהביס אותו לאחר כמה מהלומות.
היריב של ייפ חשף את עצמו כלאונג ביק, בנו ותלמידו הבכיר של מורהו של צ'אן, לאונג ג'אן.
לאחר ההתקלות הזאת, ייפ המשיך ללמוד מלאונג ביק.
בגיל 24 ייפ חזר לפושאן והצטרף למשטרה.
הוא לימד וינג צ'ון כמה מפקודיו, חברים וקרובי משפחה, אבל לא הפעיל באופן רשמי בית ספר לאמנויות לחימה.
גְווֹ פֿוּ ולוּן גְ'יָה המשיכו ללמד תלמידים משלהם והעבירו הלאה את אומנות צ'אן לפושאן ואזור גואנגדונג.
מאוחר יותר צֶ'נְגְ'ה-שִׂין ולוּ יִינְג הגיעו להונג קונג, אבל אף אחד מהם לא הסכים לקבל תלמידים.
בין תלמידיו היה גם כוכב הקולנוע ואמן אמנויות הלחימה, ברוס לי.
ייפ עבר לגור עם גְווֹ פֿוּ במהלך מלחמת סין–יפן השנייה וחזר לפושאן רק לאחר המלחמה, שם המשיך בקריירה המשטרתית.
ייפ עזב את פושאן להונג קונג ב 1949 לאחר שהמפלגה הקומוניסטית ניצחה במלחמת האזרחים והקימה את הרפובליקה העממית של סין ביבשת הסינית.
ייפ היה קצין בקוומינטנג, (המפלגה הלאומית הסינית), יריבתה של המפלגה הקומוניסטית במלחמת האזרחים.
בסוף ימיו חלה במחלת סרטן הראש והצוואר ומת ממנה ב-2 בדצמבר 1972 בגיל 79.
ייפ מאן (סדרת סרטים) - סדרת סרטי דרמה ופעולה-סינית זוכת פרסים בכיכובו של דוני ין, על אורח חייו של ייפ מאן.
ייפ מאן (סרט) - סרט דרמה ואמנויות לחימה-סיני זוכה פרסים משנת 2008, בכיכובו של דוני ין.
ייפ מאן 2 - סרט דרמה ואמנויות לחימה-סיני זוכה פרסים משנת 2010, בכיכובו של דוני ין וסאמו האנג.
ייפ מאן 3 - סרט דרמה, פעולה ואמנויות לחימה-סיני מצליח וזוכה פרסים משנת 2015, בכיכובו של דוני ין ומייק טייסון.
ייפ מאן 4 - סרט דרמה, פעולה ואמנויות לחימה-סיני משנת 2019, בכיכובו של דוני ין וסקוט אדקינס.
האגדה נולדה: ייפ מאן - סרט דרמה, פעולה ואמנויות לחימה-סיני משנת 2010, בכיכובו של אייפי צ'אן וסאמו האנג.
ייפ מאן: הקרב האחרון - סרט דרמה, פעולה ואמנויות לחימה-סיני משנת 2013, בכיכובו של אנתוני וונג צ'או סאנג ואייפי צ'אן.
גראנד מאסטר - סרט דרמה, פשע ואמנויות לחימה-סיני זוכה פרסים משנת 2013, בכיכובו של טוני לאונג צ'יו-וואי וג'אנג דזה יי, על אורח חייו של ייפ מאן.
סרטים בהם מופיע שחקן כייפ מאן
הדרקון: סיפורו של ברוס לי - סרט ביוגרפי בדוי למחצה המגולל את סיפורו של ברוס לי, בכיכובם של ג'ייסון סקוט לי, לורן הולי ורוברט וגנר.
ייעוץ פנסיוני הוא תהליך של מתן ייעוץ לאדם בנוגע לחיסכון הפנסיוני שלו, באמצעות קופות גמל, קרנות פנסיה, ביטוחי מנהלים וקרנות השתלמות.
הייעוץ הפנסיוני מתמקד ביצירת תמהיל מוצרי החיסכון האופטימלי עבור החוסך, בהתאם למאפייניו האישיים והמשפחתיים, צרכיו והעדפותיו, תוך התייחסות לנושאי תמהיל השקעות, מאפייני סיכון, עלויות, מיסוי, כיסויים ביטוחיים ועוד.
על פי החוק הישראלי, נדרש היועץ להיות נטול זיקה למוצר פנסיוני עליו הוא ממליץ.
עד רפורמת בכר היה תחום הייעוץ הפנסיוני בישראל מוסדר במידה מצומצמת, וסבל מבעיה של ניגוד עניינים מובנה, מאחר שלא נעשתה הבחנה בין פעולות השיווק ופעולות הייעוץ, אשר ניתנו על ידי בנקים, סוכני ביטוח וגורמים נוספים שעסקו בשיווק של מוצרים פנסיוניים.
בעקבות רפורמת בכר, חוקקה הכנסת בשנת 2005 את חוק הפיקוח על שירותים פיננסיים (עיסוק בייעוץ פנסיוני ובשיווק פנסיוני), התשס"ה-2005, בו לראשונה ניתנה הגדרה לעיסוק הייעוץ פנסיוני.
"ייעוץ פנסיוני" - מתן ייעוץ ליחיד בנוגע לכדאיות החיסכון, שלו או של קרובו, כעמית-שכיר, כעמית-עצמאי או כמבוטח, באמצעות מוצר פנסיוני שאין לנותן הייעוץ זיקה אליו.
עניין הזיקה, הוא אשר מבדיל את היועץ הפנסיוני מסוכן הביטוח הפנסיוני או ממשווק פנסיוני.
בעוד שהאחרונים מתוגמלים וקשורים בהסכמים עם גופים מוסדיים שונים (בתי השקעות וחברות ביטוח), היועץ הפנסיוני רשאי להיות מתוגמל אך ורק בשכר טרחה אותו ישלם לו הלקוח.
הפרדת הזיקה של בעל הרישיון מן המוצר הפנסיוני מאפשרת לבעל הרישיון לתת ייעוץ אובייקטיבי ללקוח ומאפשרת לו לראות לנגד עיניו את האינטרסים הבלעדיים של הלקוח ולשאוף להשגת מטרותיו של הלקוח תוך התחשבות בצרכיו של הלקוח.
בחינת הכדאיות של החיסכון הפנסיוני על ידי היועץ הפנסיוני תעשה אך ורק לאחר בירור צרכיו של הלקוח, מצבו הכספי של הלקוח, בירור על החיסכון הקיים שלו באמצעות מוצרים פנסיונים אחרים, מצב בריאותו של הלקוח, מצבו המשפחתי והתעסוקתי ועוד נסיבות הצריכות לעניין ככל שהלקוח הסכים למסור מידע לגביהם.
היועץ הפנסיוני יתאים את סוג המוצר הפנסיוני, המוצר הפנסיוני והגוף המוסדי המתאימים ביותר ללקוח.
כאשר בחירת סוג המוצר הפנסיוני, המוצר הפנסיוני והגוף המוסדי המתאימים ביותר ללקוח, תיעשה מתוך כלל המוצרים הפנסיונים של כלל הגופים המוסדיים.
חברות העוסקות בייעוץ פנסיוני מחויבות ברישיון תאגיד ייעוץ פנסיוני ומתחלקות לשני סוגים:
תאגיד ייעוץ פנסיוני הרשאי ומקבל עמלות הפצה מגופים פיננסיים - עמלות אלה מוגבלות בגובהן חייבות להיות אחידות בכל הגופים עימם יש לתאגיד הסכם.
מסלול זה מקובל בעיקר בבנקים בעלי רישיון ייעוץ פנסיוני אך גם בחלק קטן מהחברות הפרטיות.
החוק מגדיר מהו מוצר פנסיוני וקובע רשימה של סוגי המוצרים:
קופת גמל לקצבה שאינה קופת ביטוח;
קופת גמל לתגמולים שאינה קופת ביטוח;
קופת גמל אישית לפיצויים שאינה קופת ביטוח;
קופת גמל לקצבה שהיא קופת ביטוח;
קופת גמל לתגמולים שהיא קופת ביטוח;
קופת גמל אישית לפיצויים שהיא קופת ביטוח;
תוכנית ביטוח, מפני סיכון מקרה מוות או מפני סיכון אובדן כושר עבודה, שהתיר אותה המפקח על הביטוח והכלולה בקופות הגמל המנויות לעיל, או בקרן השתלמות, או הנמכרת אגב אחת מאלה;
כל סוג מוצר אחר שקבע שר האוצר.
יועץ פנסיוני נדרש להחזיק ברישיון ייעוץ פנסיוני מטעם משרד האוצר זאת בתנאי שהוא בגיר, אזרח או תושב ישראלי, לא הורשע בעבירה, עמד בבחינות מקצועיות, והשלים תקופת התמחות כנדרש.
היועץ הפנסיוני נדרש להציג בקיאות וידע רחב מתחומים שונים כגון: ביטוח, מיסוי, ניהול סיכונים, ניהול השקעות, דיני עבודה, דיני נזיקין ועוד.
שירות הייעוץ הניתן בידי היועץ הפנסיוני או בידי תאגיד ייעוץ פנסיוני חייב להיות מגובה בהסכם ייעוץ כקבוע בחוק.
ההסכם מגדיר, בין היתר, את האופן שבו יקבל היועץ שכר הטרחה עבור שירותו, את מחויבותו לסודיות, ואת מחויבותו לבחינה מעמיקה של צרכיו והיבטים רלוונטיים נוספים של הלקוח.
ייעור הוא תהליך יצירת יער באזור לא מיוער.
ייעור מחדש הוא תהליך שיקום של יער - טבעית, על ידי זריעה טבעית או צמיחה משורשים, או מלאכותית, על ידי זריעה ונטיעה מכוונות.
ממשלות וארגונים רבים מעודדים תוכניות ייעור, להגברת לכידת הפחמן הדו-חמצני מהאטמוספירה, לשמירה על המגוון הביולוגי, ליצירת ריאות ירוקות ועוד.
התהוות קרחת יער נובעת מדפוס גדילה של צמחים, ומהפרעה באזור מקומי שסופה ריווח סבכת היער.
דינמיקת קרחת היער אופיינית גם ליערות הטרופיים וגם ליערות ממוזגים, ויש לה השפעה רבה על חיי היער.
שילוב של הגורמים הללו עלול להביא לבירוא היער, ולאובדן החלק העליון של הקרקע, העשיר בחומרים אורגניים.
ללא הקרקע, היערות אינם יכולים להתפתח, אלא לאחר תהליך ארוך של יצירת קרקע, אם ארוזיה מאפשרת זאת.
במקומות מסוימים, יערות זקוקים לעזרה על מנת לשקם עצמם בגלל תנאים סביבתיים.
למשל, באזורים צחיחים, היה ויער נהרס, הקרקע עלולה להתייבש ולהפוך עוינת לצמיחת עץ חדש.
רעיית יתר באזורי היער, וניצול יתר של משאביו גם הם פוגמים ביכולתו להשתקם.
בחלק מהאזורים הטרופיים, בירוא היערות עלול לגרום להקשחת החלק העליון של הקרקע (duricrust), לעיתים על ידי צמנטציה של סיליקה (duripan), ובכך לאטום את הקרקע לחלחול מים וצמיחת שורשים.
לעיתים, ייעור מחדש הוא בלתי אפשרי מאחר שבקרקע כבר נעשה שימוש בידי אדם.
במקרים אחרים, נדרשת עבודה מכנית של שבירת חלקי הקרקע שהתקשו, ולאחר מכן השקיה זהירה ומתמשכת, והגנה נוספת, כמו גידור.
בישראל, מופקדת קרן קיימת לישראל על הייעור.
קק"ל נוטעת יערות במקומות שבהם לא היו יערות קודם, וגם משקמת יערות שניזוקו ממזיקים, שרפות, בצורות, שלג ותוחלת חיי העצים.
בצפון הארץ ובמרכזה מתרכזת הפעילות בעיקר בחידוש היערות ופחות בנטיעת יערות חדשים.
כמו כן, קק"ל אחראית להדברת עשבייה המתחרה בנטיעות, להדברת מזיקים ומחלות, ולמניעת כריתה לא חוקית.
מלבד נטיעת היער ואחזקתו קק"ל אחראית גם על בניית שירותים שונים לציבור, כגון חניונים, גני משחקים וכו'.
על פי פרופסור אבי פרבולוצקי, הייעור הישראלי הוא בשיטת הייעור המסחרי, בדומה לנעשה באירופה, שמטרתה היא לטפח יער שישמש בסופו של דבר לכריתה ולשימוש אדם.
שיטה זו מכתיבה נטיעת עץ ממין אחד, זקוף עם מעט הסתעפויות, דלילות יחסית ונוחות גישה.
פרבולוצקי מציע לבחון מחדש שיטה זו, לשנות אותה ולשלב בה עקרונות מהייעור האקולוגי, שטעון פחות התערבות אדם.
ב-1995 אושרה על ידי הממשלה תוכנית המתאר הארצית ליער ולייעור (תמ"א 22), בשיתוף עם קק"ל, מינהל מקרקעי ישראל, המשרד להגנת הסביבה ומשרד הפנים.
השלטון הטורקי השתמש רבות בעצים וביערות, במיוחד במהלך מלחמת העולם הראשונה, כדי להפיק פחם לרכבות.
בגולן לבדו נכרתו מרבית עצי האלון, וכן יערות רבים בארץ.
מתום מלחמת העולם הראשונה ועד קום המדינה עסקו במקביל שני גופים בייעור הארץ באורח שיטתי וממוסד: מחלקת הייעור של הממשל הבריטי וקק"ל.
מדיניות מחלקת הייעור המנדטורית נסובה סביב הצורך לשפר את מצבו העגום של הצומח בארץ ישראל כתוצאה מההרס, הניצול הבלתי מבוקר וההזנחה בתקופת השלטון העות'מאני.
המדיניות, שהתבססה על מסורת הייעור הבריטית, דגלה בהגשמת מטרה משולבת בייעור הארץ, אקולוגית וכלכלית.
רוב הנטיעות הראשונות של קק"ל לאחר מלחמת העולם הראשונה נעשו בהתאם לתוכנית ייעור רחבה שהתוותה בשנת 1919 על ידי עקיבא אטינגר, שהיה מנהל מחלקת הקרקעות והייעור עד שנת 1928.
מיקום הנטיעות, ברוב המקרים, לא היה קשור לשיקולים אקולוגיים או יערניים, אלא למתן מענה למימוש הבעלות על קרקעות שנרכשו ולסיוע בשמירה עליהן, למיקום היישובים היהודיים ולצורך במתן תעסוקה זמנית למתיישבים.
הנטיעות הראשונות של קרן קיימת נעשו בעמק יזרעאל: ב{{ה{קואופרציה במרחביה}} בשנת 1920 ובמעין חרוד.
גם באזור ירושלים: בקרית ענבים, בחולדה וביער בן שמן ניטעו נטיעות בידי הקק"ל.
רוב היערות כללו בעיקר אורנים, כאשר אורן ירושלים היה המין המוביל, אליו נלוו ברושים (בעיקר ברוש מצוי) התבוססות משאב היער בישראל, אורלי רכטמן, יער גיליון 18, דצמבר 2017
מסוף מלחמת העולם הראשונה ועד לקום המדינה נטעו בארץ כ-40,000 דונם יערות חדשים .
ייעור בעשורים הראשונים של מדינת ישראל
בעשורים הראשונים של המדינה, נוכח אבטלה גדולה, ארגן משרד העבודה ומימן עבודות יזומות בקנה מידה גדול.
בשנות החמישים נטלו עולים חדשים, רובם מעדות המזרח חלק בעבודות פיתוח הייעור.
ימי עבודה רבים הוקצבו להכשרת שטחי קרקע באמצעות עבודות ניקוז, שימור קרקע, סיקול וחידוש שטחים נטושים.
כמו כן בוצעו מפעלי השקיה בהיקף ניכר.
הסיבות העיקריות שהביאו את קרן קימת בשנות החמישים ליזום מפעלי ייעור גדולים מלבד העסקת העולים היו: פיתוח וטיפוח שטחי טרשים, עצירת סחף, מתן מחסה לאדם ולעדרו, אספקת עץ לתעשייה.
בשנים אלו ניטעו כ-35,000 דונם יער על ידי הקרן הקיימת לישראל.
בתורת החבורות, ייצוג חבורה על ידי יוצרים ויחסים היא דרך הגדרה או אפיון של חבורה.
בשיטה זו ישנה קבוצת יוצרים, המקיימים יחסים מסוימים.
למשל, חבורה ציקלית סופית מסדר ניתן לייצג על ידי .
חבורה חופשית מעל קבוצה מוגדרת כקבוצת כל המילים (הסופיות) מחזקות של איברי , והפעולה היא שרשור.
התכונה המיוחדת של חבורה חופשית הוא שאיבריה לא מקיימים אף יחס לא טריוויאלי ביניהם, ומכאן שמה.
בהינתן קבוצה כלשהי של מילים באיברי , מגדירים את החבורה הנוצרת על ידי עם היחסים בתור חבורת המנה של עם הסגור המוצמד שלו, שהוא תת-החבורה הנורמלית הקטנה ביותר שמכילה את .
את הייצוג מסמנים ב- .
את איברי נהוג לכנות יוצרי החבורה, ואילו איברי הם יחסי החבורה.
אם לחבורה יש ייצוג מהצורה שבו הקבוצה סופית, אומרים כי נוצרת סופית.
אם קיים ייצוג שבו שתיהן סופיות, נאמר כי מוצגת סופית.
לעיתים, במקום לסמן את היחס בתור מילה , כותבים .
כך למשל, החבורה הציקלית הסופית מקבלת את הייצוג .
ראשית, לכל חבורה יש ייצוג על ידי יוצרים ויחסים: כדי להוכיח זאת, נביט באפימורפיזם הטבעי מ, השולח כל יוצר של החבורה החופשית לעצמו.
הגרעין של העתקה זו הוא ודאי קבוצה נורמלית, והיא בדיוק הקבוצה שמייצגת את היחסים של החבורה .
אם כן, הייצוג של החבורה הוא .
יש להדגיש כי ההוכחה שהוצגה לעיל איננה בעלת אופי יישומי, משום שבייצוג שהוגדר ישנו שימוש בכל איברי החבורה ובכמות גדולה של יחסים (לרוב אינסופי); מציאת ייצוג נוח עלולה להיות משימה קשה.
לכל חבורה סופית יש ייצוג סופי, משום שאפשר לקחת את איברי החבורה כיוצרים, ואת קבוצת היחסים להיות טבלת הכפל של החבורה.
ייצוג של חבורה איננו יחיד - הבעיה של לזהות שני ייצוגים לאותה החבורה היא בעיה נפוצה בתחומים שונים במתמטיקה; בעיה זו איננה כריעה, ולעיתים מתגלה כמאוד קשה ומהותית.
כאמור לעיל, חבורה חופשית מעל קבוצה היא בעלת קבוצת יחסים ריקה, וייצוגה הוא: .
החבורה הדיהדרלית מסדר היא בעלת הייצוג .
אינטואיטיבית, הוא סיבוב ב- רדיאנים נגד השעון ו- הוא שיקוף.
לחבורה הסימטרית ישנם מספר ייצוגים שונים, אליהם ניתן להגיע מתפישות גאומטריות שונות של החבורה.
להלן אחד הייצוגים הנפוצים שלה:
לחבורת הצמות ישנו הייצוג הבא:
חבורת הקווטרניונים מיוצגת על ידי .
בתורת החוגים, ייצוג של אלגברה באמצעות יוצרים ויחסים היא דרך הגדרה של אלגברה.
ייצוג של אלגברה כולל קבוצת יוצרים מובחנת וקבוצת יוצרים לאידיאל היחסים שלהם, כלומר לגרעין של ההטלה מן האלגברה החופשית המוגדרת באמצעות היוצרים המובחנים.
יהי שדה בסיס ותהי אלגברה מעל .
יהיו יוצרים של בתור -אלגברה ונתבונן באלגברה החופשית הנוצרת מעל על ידי המשתנים הפורמליים , היינו .
ישנה כעת הטלה טבעית מן האלגברה החופשית ל- הניתנת באמצעות: .
ייצוג של הוא קבוצת יוצרים מובחנת כזו ל-, ביחד עם קבוצת יוצרים לגרעין של , הוא אידיאל היחסים.
בקטגוריה של אלגברות קומוטטיביות ניתן לחזור על אותה בנייה, כאשר את מקום האלגברה החופשית ממלאת האלגברה הקומוטטיבית החופשית.
אומרים כי אלגברה היא מוצגת סופית אם קיים לה מספר סופי של יוצרים, כך שהגרעין של ההטלה שתוארה לעיל הוא אידיאל נוצר סופית.
זוהי אמנם תכונה של האלגברה עצמה, שאינה תלויה בייצוג: אם לאלגברה ישנו ייצוג סופי אחד, אזי אוסף היחסים בין כל אוסף סופי של יוצרים שלה, הוא נוצר סופית.
יתרה מזאת, הגרעין של כל אפימורפיזם מאלגברה נוצרת סופית (כלשהי) על אלגברה מוצגת סופית הוא אידיאל נוצר סופית.
במקרה שבו ניתן להציג את האלגברה עם מספר שווה של יוצרים ושל יחסים, אומרים כי האלגברה מוצגת מאוזנת.
לאלגברה החופשית דירוג לפי המעלה הכוללת, ואומרים כי היחסים הומוגניים אם המונומים בכל אחד מהם שווי-דרגה.
במקרה כזה האלגברה המתקבלת היא אלגברה מדורגת.
אלגברה קומוטטיבית היא מוצגת סופית אם ורק אם היא נוצרת סופית, בזכות משפט הבסיס של הילברט.
בזיהוי הגאומטרי של חוג הפולינומים כחוג הפונקציות של המרחב האפיני, למספר היוצרים של אידיאל היחסים של אלגברה קומוטטיבית נוצרת סופית (ולזהותם) חשיבות רבה.
כך, למשל, את היריעה המתאימה לאידיאל שנוצר על ידי אבר יחיד (לא נילפוטנטי) אפשר לזהות עם על-משטח: ממדו בהכרח קטן באחד מממד חוג הפולינומים.
באופן כללי יותר, יריעה אפינית שממדה שווה להפרש בין מספר היוצרים למספר היחסים נקראת חיתוך שלם (תורת הסכמות).
כל אלגברה עם זהויות שהיא נתרית ונוצרת סופית, גם מוצגת סופית.
עם זאת, קיימות אלגברות עם זהויות נוצרות סופית, שאינן מוצגות סופית; ואלגברות נתריות נוצרות סופית שאינן מוצגות סופית.
כל אלגברה מדורגת (עם דירוג סוף-ממדי) נתרית היא מוצגת סופית.
תמונה הומומורפית של אלגברה מוצגת סופית נתרית מוצגת סופית אף היא.
לפי אי-שוויון גולוד-שפרביץ', אלגברה מדורגת המוגדרת באמצעות n יוצרים ופחות מ- יחסים הומוגניים היא אינסוף-ממדית (כמרחב וקטורי מעל שדה הבסיס).
אלגברה המוגדרת באמצעות יחסים מונומיאליים, כלומר יחסים שהם מילים ביוצרים של האלגברה החופשית נקראת אלגברה מונומיאלית.
באלגברות כאלה יש לתכונות אלגבריות רבות פירושים נוחים יותר; כך, למשל, ניתן להכריע האם אבר שקול לאפס באלגברה באמצעות המונומים המרכיבים אותו, והאלגברה היא ראשונית אם ורק אם לכל שני מונומים קיים מונום כך ש-.
גם חישוב ממד גלפנד-קירילוב של אלגברות כאלה נעשה פשוט וקומבינטורי יותר.
לאלגברות מוצגות סופית מונומיאליות יש תיאור באמצעות אוטומט, ואלגברה מוצגת סופית מונומיאלית וראשונית היא פרימיטיבית.
ייפוי כוח הוא מתן הרשאה למיופה הכוח לבצע פעולה משפטית כלשהי, בשם מייפה הכוח, כלפי צד שלישי.
קיימות פעולות בהן מיופה הכוח הוא עורך דין, כאשר הלקוח מייפה את כוחו של עורך הדין על מנת לבצע בשמו פעולות משפטיות.
עם זאת, יש פעולות שלא נדרשת מעורבותו של עורך דין ולכן אין כל מניעה לייפות את כוחו של כל אדם אחר לביצוע פעולות אלו.
הזכות להיות מיוצג: כל פעולה בבית משפט שנדרשת מאת בעל דין, או המותרת לו על פי דין - רשאי בעל הדין לעשות בעצמו או על ידי ייצוג של עורך דין כל עוד אין הוראה מפורשת אחרת.
בעל הדין חייב להתייצב בעצמו כאשר בית משפט הורה על כך.
בבית משפט לתביעות קטנות - בעל דין לא רשאי להיות מיוצג על ידי עורך דין, בכפוף לסייגים מסוימים.
הדינים בחוק השליחות מבוססים רבות על העיקרון במשפט העברי "שלוחו של אדם כמותו".
עם זאת, במשפט העברי הסוגיה יותר מרחיבה ומסועפת, בעוד החוק הישראלי מתמקד בפעולות משפטיות.
דוגמה נוספת להשפעת המשפט העברי בתחום זה ניתן לראות גם בפסיקת בית המשפט בנוגע להאצלת סמכויות ברשות מנהלית.
במקרים אחדים נדרשת חובה לפנות אל נוטריון לאימות החתימה על ייפוי הכוח.
במקרים אלה יהיה האישור הנוטריוני תנאי לתוקף המשפטי של המסמך.
על הנוטריון לוודא שמייפה הכוח כשיר משפטית, מבין את משמעות הפעולה ומייפה את כוחו של מיופה הכוח מרצונו החופשי.
ייפוי כוח כללי - במסגרתו הרשאתו של מיופה הכוח אינה מוגבלת לנושא משפטי מסוים או לסוג מסוים של פעולות משפטיות.
בשל היקפו הרחב קבע המחוקק שייפוי הכוח אינו בר תוקף אם הוא לא נערך או אומת על ידי נוטריון.
ייפוי כוח לביצוע עסקאות במקרקעין הטעונות רישום בלשכת המקרקעין - מדובר בפעולות משפטיות בעלות ערך כלכלי רב ולכן קבע המחוקק שייפוי הכוח ייחתם בפני נוטריון.
חריג לדרישה הזו היא במקרה שמיופה הכוח הוא עורך דין.
אז חל סעיף 91 לחוק לשכת עורכי הדין אשר קובע שייפוי כוח שניתן לעורך דין אינו טעון אישור אחר.
ייפוי כוח זה מסמיך את מיופה הכוח לבצע פעולה משפטית אחת בנושא מסוים או מספר פעולות משפטיות המוגדרות בייפוי הכוח מראש.
חתימה על ייפוי כוח מיוחד איננה מצריכה פנייה אל נוטריון.
ייפוי כוח שניתן לטובת צד שלישי מסוים ביחס לנכס מסוים ונועד להבטחת זכויותיו של אותו צד שלישי.
תוקפו של ייפוי הכוח הבלתי חוזר אינו ניתן לביטול, אלא בהתאם לתנאים שמכוחם ניתן, בהתאם להסכם שנחתם בין הצדדים.
היות ייפוי הכוח בלתי חוזר תלוי בתוכנו של ייפוי הכוח ולא בכותרתו.
ייפוי כח מתמשך לפי תיקון 18 לחוק הכשרות המשפטית והאפוטרופסות נכנס לתוקף באפריל 2017 ונועד לתת מענה ואף חלופה לאפוטרופוס במקרה בו האדם מוכרז כ"פסול דין".
כלומר, הוא לא יכול או מסוגל (אין לו את הכשירות) לקבל החלטות משפטיות שנוגעות לחייו.
ייפוי כוח מתמשך הוא מסמך חוקי משפטי וכלי תכנון מרכזי - בו אדם (בגיר) יכול להסדיר מראש מה יהיה במצב בו הוא יהיה "פסול דין".
במסמך זה מגדירים מי יהיו מיופי הכוח העתידים ("אפוטרופוס עתידי") וכן את כל הסוגיות האפשריות הנוגעות לניהול חייו של האדם: אישיים, רפואיים ורכושיים (כלכלים).
בכל אחד משלושה הסעיפים יש לוודא שהעורך דין שעבר הסמכה לכך הרחיב הנחיות מקדימות ופירט ככל הניתן מצבים עתידים.
זאת, על מנת למנוע בעתיד את עירובו של בית המשפט לאחר כניסת היפוי כוח לתוקף.
בשונה מאפוטרופוס, יפוי כוח מתמשך מעניק חירות לאדם באשר לבחירותו ורצונו במצב בו הוא יהיה "פסול דין".
לדוגמה בהיבט הזיקנה יש הרואים בכך חשיבות ביחס לתכנון הזיקנה ה"לא מיטבית", לרבות מקרים של דמנציה או ירידה קוגניטיבית משמעותית.
רק עורכי דין שעברו הכשרה לייפוי כוח מתמשך רשאים לבצע זאת.
ייפוי כוח מתמשך לא חל בסוגיות של סוף חיים - לכך נועד חוק החולה הנוטה למות, וכן לאחר מות האדם - לכך משמשת צוואה.
כלומר נדרשים שלושה כלי תכנון מרכזיים: ייפוי כוח מתמשך, חוק החולה הנוטה וצוואה.
יפוי כוח בחו"ל יכול שיהיה לפי סעיפים 30-33 לפקודת הראיות, וזה יערך בקונסולייה הישראלית.
בחודש יוני 2025 ועדת האתיקה בלשכת עורכי הדין פרסמה גילוי דעת הקובע כי ניתן לחתום על ייפוי כוח לעורך דין מחוץ לארץ באמצעות שיחת וידיו.
ייפוי כוח פוקע בכל אחד מהמקרים:
ייפוי הכוח בוטל על ידי מייפה הכוח או על ידי מיופה הכוח.
אם ייפוי הכוח ניתן לתקופה מוגבלת, בתום התקופה.
מייפה הכוח או מיופה הכוח נפטר.
נגרעה כשרותו המשפטית של מיופה הכוח.
נגרעה כשרותו המשפטית של מייפה הכוח (חוץ מאשר בייפוי כוח מתמשך)
אם חלפו למעלה מעשר שנים ממועד החתימה על ייפוי הכוח, לא יהיה ניתן להשתמש בו לרישום עסקאות שבהן הרישום הוא תנאי לתוקפה של העסקה (למשל - במרשם המקרקעין), אלא אם ניתן לכך אישור מחודש של מייפה הכוח.
ייפוי כוח בלתי חוזר הוא חריג לכללים אלה.
הוא נועד להבטחת זכויות של צדדים שלישיים, ולכן הוא עומד בתוקפו גם במקרים האמורים לעיל.
ייפקה סטורם (בהולנדית: Yfke Sturm; נולדה ב-19 בנובמבר 1981) היא דוגמנית הולנדית.
היא התגלתה ב-1997, בגיל 15, וזכתה בתחרות מראה השנה של עלית הולנד ובתחרות הבינלאומית שנערכה בצרפת.
לאחר זכייתה חתמה על חוזה עם ראלף לורן וקלווין קליין.
ב-2002 עברה להתגורר בניו יורק.
עבדה עם מספר גדול של צלמי אופנה ובמגוון רחב של מגזינים, ובין היתר בחמש גרסאות של "ווג" ברחבי העולם ובשש גרסאות של מארי קלייר.
סטורם הופיעה בקמפיין של קרולינה הררה ו-H&M וצעדה במסלולי תצוגות אופנה של ויקטוריה סיקרט ושאנל.
ב-2006 החלה להנחות את התוכנית "הטופ מודל הבאה של הולנד", ואחרי עונה בודדת הוחלפה על ידי דפנה דקרס.
ב-2009 פרסמה את ספרה "סודות הדוגמנות של ייפקה".
משמשת כשגרירה של קרן הצלב האדום ההולנדי.
ייעוץ משפטי הוא ייעוץ להתנהלות נכונה ביחס ללשון החוק היבש והפסיקה העדכנית במדינה נתונה.
במדינות מסוימות, היחידים שזכאים להעניק ייעוץ משפטי באופן פורמלי (כלומר על פי חוק ובאופן מכוון) הם עורכי דין שהורשו לעסוק בעריכת דין במדינה הנתונה.
במדינות אחרות, דוגמת הולנד, גם משפטנים בעלי הסמכה ייעוצית מתאימה ראויים להעניק אותו בתחום המשפטי הספציפי בו קיבלו הסמכה ייעוצית.
כל הרשאי לתת ייעוץ משפטי פורמלי נקרא יועץ משפטי.
ייעוץ משפטי שלא על ידי עורך דין או משפטן
ייעוץ הנחשב לייעוץ משפטי ניתן לעיתים דה פקטו גם על ידי אנשים שאינם עורכי דין או משפטנים המוסמכים לכך, כגון מאכערים למיניהם או אף כעצה התנהלותית בין בני משפחה וחברים אשר כביכול נופלת בקטגוריה של "ייעוץ משפטי".
בחירת עורך דין לייצוג משפטי
בחירת עורך דין לייצוג משפטי כוללת וידוא כי אין ניגוד עניינים בין העורך דין לנושא הייצוג המשפטי, התיק, הצד השני בתיק, או המיוצג.
כמו בדיקת רקע של התמחות בנושא הייצוג המבוקש.
טרם בחירת עורך דין ניתן גם לבדוק באתרי מאגרי מידע משפטי כמו תולעת משפט או נבו הוצאה לאור על תיקים קודמים באותו נושא, אותם ייצג אותו עורך דין לבדיקת משך התהליך, כשירותו, מקצועיותו ומומחיותו של אותו עורך דין לטיפול בתיק.
ייצוגים לשוניים של קולות בעלי חיים הם מילים בשפה האנושית המבטאות צלילים שמפיקים בעלי חיים שונים, ובפרט צלילים המשמשים לצורך תקשורת ביניהם.
מילים אלה הן במקרים רבים אונומטופיה (מילה המחקה בקירוב צליל מסוים); ובשל טבעה של אונומטופיה, לעיתים קרובות יש דמיון, עד כדי זהוּת, בין ייצוגיו של קול מסוים בשפות שונות, וכמו כן יש שתימצאנה בשפה כלשהי מספר אונומטופיות המתייחסות לצליל אחד.
נוסף על אונומטופיות המבטאות את הצליל, ישנם בשפה פעלים המסמנים את פעולת הפקת הצליל: כלב "נובח", חתול "מיילל" וציפור "מצייצת".
מטבע הדברים, אין בשפה ייצוג לצליל שמשמיע כל אחד ממיליוני המינים של בעלי חיים; בשפה בעלת אוצר מילים עשיר כמו אנגלית, לדוגמה, ישנם רק כמה עשרות ייצוגים כאלו.
עיקר הייצוגים הלשוניים מתייחסים לצלילים שמשמיעים חולייתנים, ומאלה בפרט חיות מחמד (כגון כלב וחתול) וחיות משק (פר, כבש, סוס, חזיר), ולצדן טקסונים מוכרים אחרים כגון אריה, ציפורי שיר וזבובאים.
להלן ייצוגים לשוניים של קולות בעלי חיים המקובלים בעברית של ימינו:
ייצוגים לשוניים של קולות בעלי חיים מופיעים כדרך שגרה בסיפורים לגיל הרך ובשירי ילדים.
מהם מוכר במיוחד השיר "לדוד משה הייתה חווה" (במקור באנגלית: ), המציג את ייצוגי קולותיהן של מספר חיות משק.
וגם בשיר הילדים אצא לי השוקה.
במוזיקה הקלאסית מוכרת היצירה "דואט היתולי לשני חתולים" (1825), שמילותיה הן חזרות על המילה "מיאו".
השיר ההיתולי והסרטון הוויראלי "The Fox (What Does the Fox Say?)" ("מה השועל אומר?", או "איך עושה שועל"?), שהתפרסם בשנת 2013, הציג מגוון ייצוגים לשוניים של הקולות שמשמיע כביכול שועל.
ייעוץ פוליטי הוא סוג של ייעוץ שמתמקד בעיקר בייעוץ וסיוע בניהול קמפיינים פוליטיים.
אף על פי שהתפקיד החשוב ביותר של יועצים פוליטיים הוא לתפעל את מערכי תקשורת ההמונים של הפוליטיקאים, הייעוץ הפוליטי כולל פעילויות רבות אחרות, החל מחקר מתחריהם של המעסיקים, לניהול האסטרטגיה ולמאמצים לשכנוע הציבור לצאת להצביע.
יועצים פוליטיים משמשים לעיתים כאסטרטגים פוליטיים, המקדמים את בחירתם של מועמדים מסוימים או אינטרסים של קבוצות מסוימות.
מטרה זו מושגת על ידי תכנון אסטרטגיות מסע הבחירות, ניהול אנשי הצוות, וארגון אירועים לפרסום מועמדים.
יועצים פוליטיים משמשים אנשי יחסי ציבור, אנשי מכירות ומנהלים.
באמצעות שימוש באמצעי שיווק רבים, כולל פרסומות והודעות לעיתונות, המטרה הכללית של ייעוץ פוליטי היא לגרום לבוחרים להיות מודעים למצע המפלגה שלהם.
ככל שהייעוץ הפוליטי התרחב ברחבי העולם, החלו עיתונאים לציין את ההשפעה של ייעוץ פוליטי על מועמדים, מצביעים, נשיאים וממשלות של אומות שונות.
יועצים פוליטיים אמריקאים ידועים כגון ג'יימס קארוויל, ג'וזף נפוליטן ודייוויד ה.
סיירס שימשו יועצים בכמה קמפיינים פוליטיים ומייעצים לראשי מדינות ברחבי העולם.
לדוגמה, נפוליטן שימש כיועץ של נשיא צרפת ואלרי ז'יסקר ד'אסטן, כמה מנשיאי ונצואלה, ואוסקר אריאס מקוסטה ריקה, ודיק מוריס ייעץ לקמפיין של פרננדו דה לה רואה לנשיאות ארגנטינה, חורחה באז'ה איבנייס לנשיאות אורוגוואי, למסע הבחירות של ויסנטה פוקס לנשיאות מקסיקו, ולקמפיין של רפאל טרוטמן לנשיאות גיאנה.
יועצים פוליטיים רבים מאמריקה הלטינית הובילו גם הם קמפיינים פוליטיים מחוץ לארצם.
דוגמה אחת לכך היא היועץ הפוליטי הברזילאי ז'ואאו סנטנה, שהוביל במקביל שלושה קמפיינים נשיאותיים מנצחים: דנילו מדינה ברפובליקה הדומיניקנית; הוגו צ'אבס בוונצואלה; וז'וזה אדוארדו דוש סנטוש באנגולה.
האסטרטג הפוליטי הוונצואליאני ג'יי ג'יי רנדון (המתגורר בארצות הברית) הוכר גם הוא בעולם, על עבודתו בתור אסטרטג הראשי של הקמפיינים לנשיאות של חואן מנואל סנטוס בקולומביה, פורפיריו לובו סוסה וחואן אורלנדו ארננדס בהונדורס ואנריקה פניה נייטו במקסיקו, בין היתר.
בשל השפעתו המתרחבת של המקצוע ברחבי העולם, החלו להופיע יועצים פוליטיים גם בישראל.
בין המפורסמים שבהם איל ארד, שסייע, בישראל, לבנימין נתניהו, לאריאל שרון ולאהוד אולמרט, ופועל גם ברחבי העולם; וטל זילברשטיין, שליווה מנהיגים דוגמת אהוד ברק, אהוד אולמרט ובנימין נתניהו.
כמו כן פועל בתחום משה קלוגהפט, שייעץ לנפתלי בנט ולתמר זנדברג, ולמתמודדים ברחבי העולם, למשל באוסטריה, בגאורגיה וברומניה.חלקם שימשו גם בתפקידים פוליטיים בעצמם, כמו מיכל שיר, חגי רזניק ורונן צור.
הזרקת מתכת הוא תהליך עיבוד מתכת, בו מערבבים אבקת מתכת עם אבקת חומר מלכד, התערובת הנוזלית מוזרמת לתבנית בתהליך הזרקה.
התהליך מתאים לייצור חלקים מורכבים בכמויות גדולות.
לאחר ההזרקה, החלק עובר פעולות גימור.
כאשר מכינים את התבניות לכמות גדולה של פריטים קטנים בכל הזרקה.
יעילותו של התהליך הופכת את שיטת MIM לחסכונית עבור מוצרים קטנים ומסובכים בכמויות ייצור בסדרות גדולות.
בשל מגבלות הציוד הנוכחיות, מיוצרים הפריטים לכמויות של 100 גרם או פחות לכל הזרקה לתבנית.
חומרי גלם לתהליך MIM יכולים להיות מורכבים משפע של מתכות, אך הנפוצות ביותר הן פלדות אל חלד, הנמצאות בשימוש נרחב באבקות מתכת.
לאחר ביצוע ההזרקה, עוברים הפריטים תהליך סינטור.
הסינטור הוא תהליך מקובל במטלורגיית האבקות, בתהליך זה החלקים מוכנסים "לאפיה" בתנור בטמפרטורה קרובה לטמפרטורת ההיתוך של המתכת לפרק הזמן המוגדר, ובעקבות החימום נמס ומסולק החומר המלכד.
בתהליך הסינטור המוצר מתכווץ ב-15% בכל ממדיו.
תכונה זו מובאת בחשבון בתכנון התבניות לכל חלק.
במונוגרפיה PO Gribovsky, שפורסמה בשנת 1956, מתוארת בפירוט הטכנולוגיה של הזרקה חמה (יציקה חמה) של מוצרי קרמיקה בלחץ ובמיוחד הוא מציין כי "טכנולוגיית יציקה בהזרקה חמה מספקת את היכולת לייצר מוצרים מכל החומרים המוצקים, החל ממינרלים טבעיים, תחמוצות טהורות, קרבידים, מתכות וכלה בחומרים סינתטיים מרוכבים מרובי רכיבים ושילובים שלהם".
ד"ר ריימונד יישם טכנולוגיה זו לתהליך ייצור MIM (metal injection molding).
המשיך בפיתוח Wiech אשר שיכלל את הטכנולוגיה בשנות השבעים ומאוחר יותר רשם Wiech את תהליכו כפטנט, התהליך אומץ באופן נרחב לשימוש בייצור בשנות השמונים.
MIM זכתה להכרה במהלך שנות התשעים, כשיפורים בתהליכי הייצור אשר הביאו למוצר הסופי בפעולה אחת.
טכנולוגיית MIM הורידה את עלויות הייצור באמצעות ייצור בנפח גבוה ל"צורה נטו", תוך מניעת צורך בפעולות נוספות יקרות, כגון עיבוד שבבי.
בגלל ההתכווצות הרבה 15% יש לתהליך מגבלה בקבלת מידות מדויקות.
ערבוב של אבקות מתכת עם פולימרים כמו שעווה וחומר מלכד פוליפרופילן כדי לייצר את התערובת.
הזרקת החומר כנוזל לתבנית באמצעות מכונות הזרקת פלסטיק.
החלק היצוק או "החלק הירוק" מקורר ונפלט מהתבנית.
הסרת החומר המלכד - החומר המלכד מוסר באמצעות חומרים ממיסים, בתהליך קטליטי או שילוב של השיטות.